Zimanê bretonî

Zimanê bretonî an jî bretonî (bi bretonî: brezhonek [bʁeˈzɔ̃ːnɛk]) zimanekî brîtonî yê başûr-rojavayî yê koma zimanên keltî ye ku li Bretanyayê (Fransaya îro) tê axaftin. Tenê zimanê keltî ye ku hê jî bi berfirehî li ser parzemîna Ewropayê tê xeberdan. Bretonî bi beşa zimanên keltî yên navgiravî ve girêdayî ye. 

Di Serdema Navîn a Paşîn de koçberên brîtonî zimanê bretonî ji girava Brîtanyaya Mezin bi xwe re birin Armorîkayê (navê kevnar ê herêma perava atlantîk a nîvgirava Bretanya) û bi vî awayî bretonî dibe zimanekî keltî yê navgiravî (însular). Zimanê bretonî nêzîkî zimanê kornî ye. Kornî jî wek zimanê bretonî zimanekî brîtonî yê başûr-rojavayî ye.

Walesî û kumbrî (îro mirî ye), du zimanên brîtonî yên rojavayî, tevî ku zimanên brîtonî bin jî ji bretonî bi dur ketine. Li aliyê din, sê zimanên goidelîk ên koma keltî, îrlendî, manx (li girava Manê) û gaelîka skotî jî bi eslê xwe zimanên keltî yên navgiravî ne lê ew jî ji zimanê bretonî gelek bi dûr ketine.

 Çavkanî 

Kategorî:Bretanya
Kategorî:Çanda Bretonyayê
Kategorî:Dîroka Bretonyayê